CELEX: 32017R1271
Language: lv
Date: 2017-07-14 00:00:00
Title: Komisijas Regula (ES) 2017/1271 (2017. gada 14. jūlijs), ar ko Eiropas Parlamenta un Padomes Regulas (EK) Nr. 1333/2008 III pielikumu groza attiecībā uz silīcija dioksīda (E 551) lietošanu kālija nitrātā (E 252) (Dokuments attiecas uz EEZ. )

15.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 184/3
            
         KOMISIJAS REGULA (ES) 2017/1271
   (2017. gada 14. jūlijs),
   ar ko Eiropas Parlamenta un Padomes Regulas (EK) Nr. 1333/2008 III pielikumu groza attiecībā uz silīcija dioksīda (E 551) lietošanu kālija nitrātā (E 252)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 III pielikumā noteikts Savienības atļauto pārtikas piedevu saraksts lietošanai pārtikas piedevās, pārtikas fermentos, pārtikas aromatizētājos un uzturvielās un to lietošanas nosacījumi.
            
         
               (2)
            
            
               Savienības atļauto pārtikas piedevu sarakstu var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru vai nu pēc Komisijas iniciatīvas, vai pēc pieteikuma saņemšanas.
            
         
               (3)
            
            
               Pieteikums uz atļauju lietot silīcija dioksīdu (E 551) par pretsalipes vielu, kas pievienota kālija nitrātam (E 252), tika iesniegts 2016. gada 7. jūlijā, un tas tika darīts pieejams dalībvalstīm saskaņā ar Regulas (EK) Nr. 1331/2008 4. pantu.
            
         
               (4)
            
            
               Kālija nitrātu (E 252) uzglabājot, tam ir vērojama izteikta tendence salipt, kas traucē tā izmantošanu pārtikas apstrādē. Tāpēc, lai nodrošinātu šīs piedevas birstamību un pareizu dozēšanu, ir nepieciešama pretsalipes viela. Pieteikuma iesniedzējs ir pierādījis, ka atļautās pretsalipes vielas attiecībā uz kālija nitrātu (E 252) nav efektīvas vai arī tās var radīt nevēlamas izmaiņas pH, tādējādi traucējot pārtikas apstrādi. Savukārt attiecībā uz silīcija dioksīdu (E 551) ir pierādīts, ka tas ir efektīvs un nereaģē ar pārtiku, kā arī neietekmē pārtikas turpmāku apstrādi.
            
         
               (5)
            
            
               Pārtikas zinātniskā komiteja noteica silīcija dioksīda (E 551) un dažu silikātu (t. i., nātrija, kālija, kalcija un magnija silikātu) grupas PDD (pieļaujamās diennakts devas) līmeni ar vārdiem “nav noteikts”, ja tos lieto par pretsalipes vielām (3). Tas nozīmē, ka tādā daudzumā, kāds nepieciešams vēlamā tehnoloģiskā rezultāta sasniegšanai, silīcija dioksīds (E 551) veselību neapdraud. Patērētāja papildu eksponētība silīcija dioksīdam (E 551), to lietojot par pretsalipes vielu kālija nitrātā (E 252), būtu ierobežota.
            
         
               (6)
            
            
               Saskaņā ar Regulas (EK) Nr. 1331/2008 3. panta 2. punktu, lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 III pielikumā, Komisijai ir jālūdz Eiropas Pārtikas nekaitīguma iestādes (“Iestāde”) atzinums, izņemot gadījumus, kad attiecīgajam atjauninājumam nav ietekmes uz cilvēku veselību.
            
         
               (7)
            
            
               Tā kā atļauja lietot silīcija dioksīdu (E 551) kālija nitrātā (E 252) ir minētā saraksta atjauninājums, kam nav ietekmes uz cilvēka veselību, Iestādes atzinumu lūgt nav nepieciešams.
            
         
               (8)
            
            
               Tāpēc ir lietderīgi silīcija dioksīdu (E 551) atļaut lietot par pretsalipes vielu kālija nitrātā (E 252).
            
         
               (9)
            
            
               Tāpēc Regulas (EK) Nr. 1333/2008 III pielikums būtu attiecīgi jāgroza.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 III pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  Pārtikas zinātniskās komitejas ziņojums, divdesmit piektā sērija, 1990. gads.
   
      PIELIKUMS
      Regulas (EK) Nr. 1333/2008 III pielikuma 2. daļā pēc pēdējā ieraksta par pārtikas piedevu E 551 “Silīcija dioksīds” pievieno šādu ierakstu:
      
         
                      
                  
                  
                     “E 551
                  
                  
                     Silīcija dioksīds
                  
                  
                     10 000  mg/kg preparātā
                  
                  
                     E 252 Kālija nitrāts”